Guiseppe Conte, forsætisráðherra Ítalíu, reynir nú allt hvað tekur að mynda nýja ríkissórn, en stjórnarflokkarnir, Fimm stjörnu hreyfingin og Lýðræðisflokkurinn, eru sagðir sýna aukinn áhuga á nýrri ríkisstjórn án hans.
Giuseppe Conte, forsætisráðherra Ítalíu, leggur nú allt kapp á að tryggja hreinan meirihluta á þingi til að geta myndað nýja ríkisstjórn. Forystumenn hægri flokka á Ítalíu hvetja forsætisráðherrann til að segja af sér og boða til kosninga.
Stjórn Conte missti þingmeirihluta sinn þegar Viva Italia, flokkur Matteos Renzi, fyrrverandi forsætisráðherra, sagði sig úr stjórn fyrr í þessum mánuði. Þreifingar um stjórnarmyndun hafa verið í gangi og í morgun greindu ítalskir fjölmiðlar frá því að Conte hygðist brátt biðjast lausnar, jafnvel strax á morgun, en síðan tilkynna myndun nýrrar stjórnar, en ekki hefur fengist staðfesting í þá veru. Ef af yrði, yrði það þriðja ríkisstjórnin undir hans forystu á nokkrum árum. Meirihluti neðri deildar ítalska þingsins lýsti í síðustu viku yfir stuðningi við tilraunir Conte til stjórnarmyndunar, en honum tókst ekki að tryggja sér hreinan meirihluta í öldungadeildinni. Fjölmiðlar segja að Conte vilji Renzi og flokk hans aftur í stjórn og auk þess tryggja sér frekari stuðning í öldungadeildinni, en meirihluti þingmanna í hinum stjórnarflokkunum, Fimm stjörnu hreyfingunni og Lýðræðisflokknum, vilji ekki Renzi aftur inn í stjórnina. Þar er auk þess sagður áhugi á að kanna möguleika á nýrri stjórn án Conte, hugsanlega með Forza Italia, flokki Silvios Berlusconis, fyrrverandi forsætisráðherra
Guiseppe Conte, forsætisráðherra Ítalíu, reynir nú allthvað tekur að mynda nýja ríkisstjórn, en stjórnarflokkarnir, Fimm stjörnu hreyfingin og Lýðræðisflokkurinn, eru sagðir sýna aukinn áhuga á nýrri ríkisstjórn án hans.